
INFORMARE -TICHET ELECTRONIC DE ENERGIE
Conform O.U.G. nr.35/30.06.2025, începând cu 1 iulie 2025, consumatorii eligibili vor putea beneficia de un ajutor lunar în valoare de 50 de lei, pentru plata facturilor la energie electrică.
Cererea se poate depune online, prin aplicația EPIDS gestionată și pusă la dispoziție de către Serviciul de Telecomunicații  Speciale în termen maxim de 60 zile de la data intrării în vigoare a ordonanței.  Pentru cei care nu au acces la internet, autoritățile locale și oficiile poștale vor oferi sprijin la completarea solicitării.
Ajutorul se acordă sub forma unui tichet electronic, care poate fi folosit doar pentru plata facturilor la energia electrică, prin intermediul Poștei Române exclusiv pentru facturile care conțin POD-ul (locul de consum) validat prin intermediul aplicației EPIDS.
Cei care beneficiază de sprijin sub forma tichetului electronic de energie sunt următoarele categorii de persoane și familii:
a) persoana singură cu un venit net lunar de maximum 1.940 lei;
b) familiile cu un venit net lunar/membru de maximum 1.784 lei;
Nu beneficiază de acordarea sprijinului material următoarele categorii de persoane și familii:
a) persoanele care la data solicitării sprijinului nu au domiciliul în România sau care nu fac dovada că locuiesc în România, potrivit legii;
b) persoanele care nu au un act de identitate valabil;
c) persoanele care execută pedepse privative de libertate ori beneficiază de servicii sociale în regim rezidențial organizate ca structuri publice sau private.
Veniturile luate în calcul sunt următoarele:
-venituri din pensii acordate în sistemul public de pensii;
-venituri din pensii acordate în sistemele neintegrate sistemului public de pensii;
-venituri  din drepturi acordate în baza legilor cu caracter special,  plătite de casele teritoriale  de pensii și casele de pensii sectoriale;
-venituri din indemnizația socială pentru pensionari;
-venituri din activități independente;
-venituri din drepturi de proprietate intelectuală;
-venituri din salarii și asimilate salariilor;
-venituri din cedarea folosinței bunurilor;
-venituri din investiții;
-venituri din premii și jocuri de noroc;
-venituri din alte surse.
Sprijinul se acordă pentru un singur loc de consum, indiferent dacă solicitantul este sau nu este  titular  al  contractului  de  furnizare  de  energie  electrică,  iar  membrii  familiei  declarați  de solicitant nu se regăsesc la alt loc de consum.
Prin excepție,  pentru  beneficiarii  categoriilor  de ajutoare  financiare  care compun  venitul minim  de  incluziune,  nu  este  necesară  completarea  unei  solicitări  în  acest  scop.  Informațiile necesare înregistrării în aplicația EPIDS se centralizează de către ANPIS.
Destinatarul primește tichetul electronic de energie, în format electronic, la adresa de e-mail furnizată  în  cerere,  în  momentul  validării  îndeplinirii  condițiilor  de  acordare  a  sprijinului,  în aplicația EPIDS.
În situația  în care solicitantul  a optat  pentru emiterea  tichetului  electronic  de energie  în format fizic, acesta se transmite în termen de maximum 15 zile de la validarea solicitării în aplicația EPIDS.
Pentru fiecare loc de consum se emite un singur tichet electronic de energie care are rol de informare asupra existenței dreptului la sprijin și a valorii disponibile în contul de mandat poștal aferent locului de consum.
Primăria   Municipiului   Suceava   prin   Direcția   de  Asistență   Socială   va   oferi   sprijin beneficiarilor pentru încărcarea solicitării tichetului electronic de energie în aplicația EPIDS.
Acte necesare:
-formular de solicitare a ajutorului ( este pus la dispoziție de către Direcția de Asistență Socială);
-act de identitate valabil al solicitantului precum și a tuturor persoanelor care locuiesc împreună cu acesta;
-ultima factură de energie electrică.

Vouchere pentru consumatorii aflati in risc de sdardcie energetica

Tncepand cu 1iulie 2025, consumatorii eligibili
beneficiazé de un ajutor lunar in valoare de 50 de lei,
exclusiv pentru plata facturilor la energie electricd.

Ajutorul se acordd sub forma unui tichet electronic, prin
intermediul Postei Romdne, fard comisioane sau costuri
suplimentare aplicate beneficiarilor.

Consumatori eligibi

@ Persoane singure cu venituri lunare sub
1.940 de lei

Familii cu venituri lunare sub 1.748 de
lei / membru




